# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL** | **Cyhoeddi ‘Fframwaith penderfyniadau ar gyfer y cam nesaf i addysg a gofal plant: ystyriaethau, cynlluniau a heriau** |
| **DYDDIAD** | **15 Mai 2020** |
| **GAN** | **Kirsty Williams, Gweinidog Addysg** |

Heddiw rwyf yn cyhoeddi *Fframwaith penderfyniadau ar gyfer y cam nesaf i addysg a gofal plant: ystyriaethau, cynlluniau a heriau.* Mae hyn yn adeiladu ar y pum egwyddor a gyhoeddais fis diwethaf:

* Diogelwch a lles meddyliol, emosiynol a chorfforol y myfyrwyr a’r staff
* Parhau i gyfrannu at yr ymdrech a’r strategaeth genedlaethol ar gyfer brwydro yn erbyn lledaeniad Covid-19
* Ennyn hyder rhieni, staff a myfyrwyr – yn seiliedig ar dystiolaeth a gwybodaeth – fel eu bod yn gallu cynllunio ymlaen
* Gallu blaenoriaethu dysgwyr mewn camau allweddol, gan gynnwys y rhai o gefndiroedd difreintiedig
* Sicrhau bod cyfarwyddyd yn ei le i gefnogi mesurau fel cadw pellter, rheoli presenoldeb a chamau gweithredu gwarchodol ehangach.

Mae’r ddogfen yn nodi ein meddwl cyfredol o ran sut rydym yn newid gweithrediadau ysgolion a darparwyr eraill dros amser mewn ymateb i COVID-19.

Rydym yn gweithio gyda gwyddonwyr, arbenigwyr iechyd y cyhoedd, athrawon, darparwyr addysg, undebau llafur ac awdurdodau lleol i ystyried yr opsiynau ar gyfer y cam nesaf i ysgolion a lleoliadau gyda heriau tebyg, fel darparwyr gofal plant a cholegau addysg bellach

Rwy'n cylchredeg copi o'r ddogfen gyda'r datganiad hwn i'r Aelodau.